Kan LifeBoard bruges i bølger?
LifeBoard giver livskritisk opdrift uanset vandforhold. Det er dog særligt effektivt og hurtigt i fladt vand eller mindre bølger, som tillader at man ligger på boardet og padler. I større bølger opfordrer vi til, at man gransker sine evner før, man går i vandet og trækker boardet bag sig indtil, man er igennem brændingen og kan ligge stabilt på boardet.
En erfaren surfer eller svømmer vil have bedre forudsætninger og succes med at navigere, padle- eller dykke igennem bølgerne. En uerfaren svømmer vil – uanset udstyr - blive udfordret med at nå frem til en nødstedt i store bølger. Et LifeBoard giver dog muligheden for, at en udmattet redder kan lægge sig op på boardet og tage et hvil under redningsforsøget. På den måde mindskes risikoen for at eskalere ulykken, da et mislykket redningsforsøg i bølger ofte blot vil betyde, at en træt redder bliver skyllet ind til land af bølgerne.